Tá sé in am anois do scéalta spóirt an lae ar fad, a Ruairí.
Go raibh maith agat a Éimear.
Tosaímid anocht le cúrsaí lúthchleasaíochta agus
tá leis an scéala go dtabharfar Martin Fagan
as Contae na hIarmhí os comhair éisteacht de chuid
Choiste Disciplín Lúthchleasaíocht na hÉireann agus na Comhairle Spóirt amárach
faoi gur theip seisean tástáil frithdhópála.
Tá chuile chosúlacht ar chúrsaí go ngearrfar
tréimhse fionraíochta dhá bhliain ar a laghad ar Fagan,
an reathaí maratóin as Muileann gCearr,
tar éis dósan a admháil gur úsáid sé
an cógas neamhcheadaithe EPO mí na Samhna seo caite.
In agallamh fada a thug sé do cheann de na páipéir náisiúnta inniu
thug sé le fios go raibh an galar dubhach ag gabhail dó ag an am
agus gur rith sé leis lámh a chur ina bhás féin.
Dúirt sé go nglacfadh sé le go hiomlán le pé breithiúnas a thugtar amárach.
Bhí Fagan ag iomaíocht thar ceann na tíre seo
ag na Cluichí Oilimpeacha i mBéising, ceithre bliana ó shin,
agus bhí súil aige áit a bhaint amach i Londain an samhradh seo chugainn.